Evelyn Berezin

Evelyn Berezin (Bronx, New York, 1925eko apirilaren 12a - Manhattan, New York, 2018ko abenduaren 8a) Ingeniari informatiko estatubatuarra izan zen. United Airlineserako aireko lineen txartelen erreserben lehen sistema garatu zuen. Testu prozesadoreen ama bezala ere ezaguna da, 1968an testuak gorde eta editatzeko aukera ematen zuen programa baten ideia garatu zuenetik.

Ikasketak 
Berezin New Yorkeko Unibertsitatera joan zen Enpresagintzan graduatzeko asmoarekin, lan eskaintza bat jaso zuen arte, eta bere ikasketa eremua fisikara aldatzeko eskatu zioten.

1945ean fisikan graduatu zen eta 1946an AEBetako Energia Atomikoaren Batzordearen beka bat jaso zuen New Yorkeko Unibertsitatean bertan graduondoko ikasketak egiteko. 1951n, Electronic Computer Corporationen (Elecom) lan bat onartu zuen Brooklynen, ordenagailuen diseinatzaile bezala. Underwood Corporationek Electronic Computer Corporation erosi eta Elecom Division bihurtu ondoren, Berezin logika diseinuaren saileko buru bihurtu zen.

Kontribuzioak 
1953an, Underwood Companyrentzat lan egiten zuen bitartean (hasiera batean Underwood Typewriter Company bezala ezagutua), Berezinek orain lehen bulegoko ordenagailutzat hartzen dena sortu zuen. Underwood Olivettirekin elkartu zen gerora, baina ez zen proiektuarekin jarraitu.​ Underwood Typewriter Companyn lan egin ondoren, Berezin Telerera joan zen.

1968an, Berezinek testu-prozesadore bat asmatu zuen bulegoko lana sinplifikatzeko, eta 1969an testu-prozesadoreak garatzen zituen lehen enpresa sortu zuen, Redactron Corporation.​  Enpresak denbora bat behar izan zuen testu-prozesadorea perfekzionatzeko, baina azkenean lortu zuen, eta ikerketa eta garapeneko urteen ondoren, enpresak hasieran bederatzi langile izatetik ia 500 izatera pasa zen. 1976an Redactrom, Burroughs Corporation-i saldu zioten.

1980 eta 1987 artean, Berezin Greenhouse Management Companyko presidentea izan zen, bere lehen faseetan enpresa teknologikoei eskainitako arrisku kapital talde bateko bazkide orokorra. Gainera, bere ibilbidean zehar hainbat enpresa publikotako batzarretako kide izan da, CIGNA (aseguruen arloan jarduten duen enpresa transnazionala), Koppers Co., Datapoint eta Standart Microsystems.

Bere karreran zehar, Adelphi eta Michigango Ekialdeko unibertsitateetako ohorezko doktoretzak jaso zituen. Berezin exekutiboa ere izan zen CIGNA, Standard MEMS, Koppers, Stony Brook Foundation, New Yorkeko Estatu Unibertsitatean, Boyce Thompson Institute,​ Datapoint.​ eta, azkenik, zuzendaria Intellicheck Inc-en.Berenzinek eta bere azken senarrak Sam and Rose Berezin Endowment Scholarship finantzatu zuten, zientzien, ingeniaritzaren edo matematiken alorrean ikasteko asmoa duten graduaurreko ikasleei ematen zaien beka bat .

Bizitza pertsonala 
51 urtez ezkonduta egon zen Israel Wilenitzekin (1922-2003) . Hil aurretik, Setauketen bizi izan zen eta apartamentu bat zuen New York. . 2018 urtearen hasieran linfoma bat atzeman zioten, baina berak tratamendua ez egitea erabaki zuen.

Sariak 

 2006 Long Island Technology Hall of Fame
 2006 Women Achiever's Against the Odds Honoree for the Long Island Fund for Women and Girls
 2011 Women in Technology International (WITI) Hall of Fame
 Long Island Distinguished Leadership Award
 Top 100 Business Women in the United States en la revista BusinessWeek
 Ohorezko doktorertza Adelphi Unibertsitatean
 Ohorezko doktoretza Ekialdeko Michigan Unibertsitatean

Patenteak 
 Information Transfer Apparatus
 Electronic Data File Processor
 Information Transfer System
 On-Line Data Transfer Apparatus
 Electrical Assemblage
 Data Processing System
 Arithmetic Device
 Electronic Calculator with Dynamic Recirculating Storage Register
 Control means with Record Sensing for an Electronic Calculator

Erreferentziak

Kanpo estekak 

Ameriketako Estatu Batuetako informatikariak
Ameriketako Estatu Batuetako fisikariak
Informatikako aitzindariak
Testu-prozesadoreak
Newyorkarrak
Linfomaren ondorioz hildakoak